hotchpotch/miracl-hf-unified huggingface dataset:
कुट्टनी
वेश्याओं को कामशास्त्र की शिक्षा देनेवाली नारी को कुट्टनी कहते हैं। वेश्या संस्था के अनिवार्य अंग के रूप में इसका अस्तित्व पहली बार पाँचवीं शती ई. के आसपास ही देखने में आता है। इससे अनुमान होता है कि इसका आविर्भाव गुप्त साम्राज्य के वैभवशाली और भोगविलास के युग में हुआ।
कुट्टनी के व्यापक प्रभाव, वेश्याओं के लिए महानीय उपादेयता तथा कामुक जनों को वशीकरण की सिद्धि दिखलाने के लिए कश्मीर नरेश जयापीड (779 ई.-812) के प्रधान मंत्री दामोदर गुप्त ने कुट्टनीमतम् नामक काव्य की रचना की थी। यह काव्य अपनी मधुरिमा, शब्दसौष्ठव तथा अर्थगांभीर्य के निमित्त आलोचनाजगत् में पर्याप्त विख्यात है, परंतु कवि का वास्तवकि अभिप्राय सज्जनों को कुट्टनी के हथकंडों से बचाना है। इसी उद्देश्य से कश्मीर के प्रसिद्ध कवि क्षेमेंद्र ने भी एकादश शतक में समयमातृका तथा देशोपदेश नामक काव्यों का प्रणयन किया था। इन दोनों काव्यों में कुट्टनी के रूप, गुण तथा कार्य का विस्तृत विवरण है। हिंदी के रीतिग्रंथों में भी कुट्टनी का कुछ वर्णन उपलब्ध होता है।
कुट्टनी अवस्था में वृद्ध होती है जिसे कामी संसार का बहुत अनुभव होता है। कुट्टीनमत में चित्रित 'विकराला' नामक कुट्टनी (कुट्टनीमत, आर्या 27-30) से कुट्टनी के बाह्य रूप का सहज अनुमान किया जा सकता है - अंदर को धँसी आँखें, भूषण से हीन तथा नीचे लटकनेवाला कान का निचला भाग, काले सफेद बालों से गंगाजमुनी बना हुआ सिर, शरीर पर झलकनेवाली शिराएँ, तनी हुई गरदन, श्वेत धुली हुई धोती तथा चादर से मंडित देह, अनेक ओषधियों तथा मनकों से अलंकृत गले से लटकनेवाला डोरा, कनिष्ठिका अँगुली में बारीक सोने का छल्ला।
वेश्याओं को उनके व्यवसाय की शिक्षा देना तथा उन्हें उन हथकंडों का ज्ञान कराना जिनके बल पर वे कामी जनों से प्रभूत धन का अपहरण कर सकें, इसका प्रधान कार्य है। क्षेमेंद्र ने इस विशिष्ट गुण के कारण उसकी तुलना अनेक हिंस्र जंतुओं से की है - वह खून पीने तथा माँस खानेवाली व्याघ्री है जिसके न रहने पर कामुक जन गीदड़ों के समान उछल कूछ मचाया करते हैं :
कुट्टनी के बिना वेश्या अपने व्यवसाय का पूर्ण निर्वाह नहीं कर सकती। अनुभवहीना वेश्या की गुरु स्थानीया कुट्टनी कामी जनों के लिये छल तथा कपट की प्रतिमा होती है, धन ऐंठने के लिए विषम यंत्र होती हैं; वह जनरूपी वृक्षों को गिराने के लिये प्रकृष्ट माया की नदी होती है जिसकी बाढ़ में हजारों संपन्न घर डूब जाते हैं :
कुट्टनी वेश्या को कामुकों से धन ऐंठने की शिक्षा देती हैं, हृदय देने की नहीं; वह उसे प्रेमसंपन्न धनहीनों को घर से निकाल बाहर करने का भी उपदेश देती है। उससे बचकर रहने का उपदेश उपर्युक्त ग्रंथों में दिया गया है।
कीर्तिलता
कीर्तिलता, विद्यापति की ऐतिहासिक रचना है। यह रचना 14 वी शताब्दी की मानी जाती है। महाकवि विद्यापति कई भाषाओं के ज्ञाता थे। इनकी अधिकांश रचना संस्कृत एवं अवहट्ट में है। वे ऐसे समय में हुए जब चिन्तन की भाषा संस्कृत और साहित्य की भाषा अपभ्रंश थी। कीर्तिलता को विद्यापति ने कहाणी कहा है। 'कीर्तिलता' और 'कीर्तिपताका' इनकी अवहट्ट रचनाएँ हैं, जिनमें इनके आश्रयदाता कीर्ति सिंह की वीरता, उदारता और गुण ग्राहकता का वर्णन कीर्ति कीर्तन किया है। परवर्ती अपभ्रंश को ही संभवत: विद्यापति ने 'अवहट्ठ' कहा है। विद्यापति के पूर्व अद्दहयाण (अब्दुल रहमान) ने भी ‘सन्देशरासक’ की भाषा को अवहट्ट ही कहा था।
कीर्तिलता विद्यापति की आरम्भिक और पहली रचना मानी जाती है, यद्यपि विद्वान इससे असहमत भी हैं. कहते हैं क़ि इसे उन्होंने, कदाचित्, सोलह वर्ष की उम्र में लिखा था। प्रौढ़ होने पर उन्होंने अपभ्रंश को छोड़ दिया तथा कविताएँ वे मैथिली में तथा शास्त्रीय निबन्ध संस्कृत में लिखने लगे। यह ग्रन्थ प्राचीन काव्य रुढियों के अनुरुप भृंग भृंगी संवाद के रूप में लिखा गया है।
कुत्स
ऋग्वेद में उल्लिखित आर्जुनेय कुत्स जिनका नाम अनेक बार आया है। इन्होंने सुष्ण दानव को पराजित करने में इन्द्र की सहायता की थी। इनकी वीरता के उल्लेख भी प्राप्त होते हैं। इन्होंने तुग्न, वेतसु आदि को पराजित किया था। स्वयं इनके पराजय का भी वर्णन प्राप्त होता है (ऋ 1-53-10)। इंद्र ने भी इन्हें अतिथिग्व तथा आयु के साथ पराजित किया था। ब्राह्मण ग्रंथों में भी इनका उल्लेख इंद्र के साथ किया गया है (पंचविंश ब्रा0 9-2-28)।
पंचविंश ब्राह्मण में (14-6-6) उल्लिखित कुत्स औरव। इन्होंने अपने पुरोहित उपगु सौश्रवस का वध कर दिया था। संभवत: इन्हीं के पुत्र कौत्सजिन का उल्लेख शतपथ ब्राह्मण 10-6-5-9 तथा बृहदारण्यक उपनिषद् 6-4-5 में हुआ है। कदाचित् इन्हीं को जनमेजय के नागयज्ञ का उद्गाता बनाया गया था (म. भा., आदि। 53-6); और इन्हीं को राजर्षि भगीरथ ने अपनी कन्या हंसी का दान किया था जिससे वे अक्षयलोक को प्राप्त हुए (वही, अनु. 137-26)।
चाक्षुष मनु के पुत्र (भाग. पु. 4-13-16)।
भार्गव गोत्रकार जिनका उल्लेख मत्स्य पुराण में हुआ है (म.195-22)।
मैथिल खाना
मैथली खाने के अंतर्गत निम्नलिखित व्यंजन आते हैं: डालना,दाल भात, माछ भात, बओरी, मखानक खीर, सक्रोरी, दही माथ, दही चुरा,भांजिया,मुड़ी भुजा, आम का आचार ,सहजन के शब्जी , आवला और मूली का आचार व अन्य आचार,अदोउरी कुमहरौरी अम के अमोट तीलकोर ऐरकोच चटका तीसयोरी आम माछ सेरसो साग रसगूला लालमोहन पान दाल भात सबजी पापर मेथी साग दणैउरी कचरी छीलली
देवरानी जेठानी की कहानी
देवरानी जेठानी की कहानी हिन्दी का उपन्यास है। इसके रचयिता हिन्दी व देवनागरी के महान सेवक पंडित गौरीदत्त हैं। न केवल अपने प्रकाशन वर्ष (1870), बल्कि अपनी निर्मिति के लिहाज से भी पं॰ गौरीदत्त की कृति 'देवरानी-जेठानी की कहानी' को हिन्दी का पहला उपन्यास (डॉ. गोपाल राय के अनुसार) होने का श्रेय जाता है। किंचित लड़खड़ाहट के बावजूद हिन्दी उपन्यास-यात्रा का यह पहला कदम ही आश्वस्ति पैदा करता है।
अन्तर्वस्तु इतनी सामाजिक कि तत्कालीन पूरा समाज ही ध्वनित होता है, मसलन, बाल विवाह, विवाह में फिजूलखर्ची, स्त्रियों की आभूषणप्रियता, बंटवारा, वृद्धों, बहुओं की समस्या, शिक्षा, स्त्री-शिक्षा, - अपनी अनगढ़ ईमानदारी में उपन्यास कहीं भी चूकता नहीं। "साथ ही 19वीं शताब्दी के मध्यवर्गीय बनिया समाज के जीवन का यथार्थ चित्रण भी प्रस्तुत किया गया है।" लोकस्वर संपृक्त भाषा इतनी जीवन्त है कि आज के साहित्यकारों को भी दिशा-निर्देशित करती है। दृष्टि का यह हाल है कि इस उपन्यास के माध्यम से हिन्दी पट्टी में नवजागरण की पहली आहट तक को सुना जा सकता है।
इस उपन्यास का नायक सर्वसुख है। वह मेरठ शहर में रहनेवाला एक अग्रवाल बनिया था। इसको दो लड़कियाँ तथा दो लड़के हुए। उसने बड़ी लड़की तथा लड़के को बेपढ़ा रखा किंतु छोटी लड़की को नागरी पढ़ाकर चिटठी-पत्री लिखना और घर का हिसाब लिखाना सिखा दिया। छोटे लड़के को मदरसे में अंग्रेजी पढ़ने के लिए भेज दिया गया। बड़े लड़के को अपने रोजगार में लगा दिया। छोटे लड़के को पढ़ाई पूरी होते ही रेल विभाग में नौकरी मिली और महिना 60 रुपये पाने लगा। बड़े लड़के की बहू अनपढ़ थी,किंतु छोटे लड़के की बहू पढ़ी-लिखी थी। सर्वसुख का समधी सरकारी तहसीलदार होने के कारण अपनी बेटी को नागरी और बेटे को अंग्रेजी पढ़ाता है। आगरा कॉलेज में पढ़कर वकालत की परीक्षा पास करने के लिए उसके ताऊ के पास आगरा भेजता है। सर्वसुख का छोटा लड़का अपने लड़के को रुड़की कॉलेज भेजकर इंजीनियर बनाना चाहता है परंतु उसकी पत्नी उसे वकील बनाना चाहती है वह पति से कहती है कि- ‘‘नहीं इसकू तो तुम वकील बनाना मेरा ताऊ आगरे में वकील है हजारों रुपये महीने की आमदनी है और घर के घर है किसी का नौकर नहीं। इससे स्पष्ट होता है कि तत्कालीन समाज में शिक्षा को महत्व दिया जा रहा था। लड़कों को मदरसे में अंग्रेजी पढ़ाने का चलन धीरे-धीरे बढ़ रहा था। इसका प्रमुख कारण यह भी था कि अंग्रेजी पढ़े-लिखे लोगों को सरकारी नौकरियाँ आसानी से मिलती थी।
कृति का उद्देश्य बारम्बार मुखर होकर आता है किन्तु वैशिष्टक यह कि यह कहीं भी आरोपित नहीं लगता। डेढ़ सौ साल पूर्व संक्रमणकालीन भारत की संस्कृति को जानने के लिए 'देवरानी जेठानी की कहानी' (उपन्यास) से बेहतर कोई दूसरा साधन नहीं हो सकता।
फोर्ट विलियम कॉलेज
फोर्ट विलियम कॉलेज (Fort William College) कोलकाता में स्थित प्राच्य विद्याओं एवं भाषाओं के अध्ययन का केन्द्र है। इसकी स्थापना १० जुलाई सन् १८०० को तत्कालीन गवर्नर जनरल लॉर्ड वेलेजली ने की थी। इस संस्था द्वारा संस्कृत, अरबी, फारसी, बंगला, हिन्दी, उर्दू आदि के हजारों पुस्तकों का अनुवाद हुआ।
कुछ लोगों ने इस संस्थान को भारत में भाषा के आधार पर भारत के लोगों को बांटने का खेल खेलने का अड्डा माना है। फोर्ट विलियम कॉलेज भारत में आने वाले नए ब्रिटिश युवकों को भारत की ज्ञान मीमांशा, व्याकरण, संस्कृति, ज्ञान, धार्मिक एवं प्रशासनिक ज्ञान से परिचित करवाने का एक बड़ा केंद्र था। इस कॉलेज ने हिन्दी साहित्य, ब्रजभाषा साहित्य, संस्कृत साहित्य के उन्नयन की आधार भूमि तैयार की। फोर्ट विलियम कॉलेज में हिन्दुस्तानी भाषा जाँन बोर्थ्विक गिलक्रिस्ट (1759 - 1841) के निर्देशन में सुचारू रूप से चला। वह उर्दू, अरबिक एवं संस्कृत का भी विद्वान था। उसने कई महत्त्वपूर्ण पुस्तकें लिखीं जैसे इंगलिश-हिन्दुस्तानी डिक्सनरी, हिन्दुस्तानी ग्रैमर, दि ओरिएंटल लिंग्विस्ट नामक दो ग्रन्थ उसने क्रमशः 1796 और 1798 में प्रकाशित करवाया। चार्ल्स आयर फोर्ट विलियम के प्रथम प्रेसीडेंट थे।
नवीनचन्द्र राय
नवीनचन्द्र राय (१८३७ - १८९०) आदि ब्राह्म समाज के अनुयायी, लाहौर में आदि ब्राह्म समाज के संस्थापक, शिक्षाविद तथा महान हिन्दीसेवी थे। वे महा आचार्य द्वारा पंजाब में ब्राह्म धर्म के प्रचार के लिये नियुक्त किये गये थे। उन्होने सन् १८६१ में लाहौर में ब्रह्म समाज की स्थापना की। उनकी मातृभाषा बंगला थी किन्तु हिन्दी के प्रचारक थे। सन् १८८० के आसपास उन्होने पंजाब में हिन्दी का प्रचार किया। वे उर्दू के विरोधी और देवनागरी के समर्थक थे।
जिस प्रकार इधर संयुक्त प्रांत में राजा शिवप्रसाद शिक्षाविभाग में रहकर हिन्दी की किसी न किसी रूप में रक्षा कर रहे थे उसी प्रकार पंजाब में बाबू नवीनचंद्र राय महाशय कर रहे थे। संवत् 1920 और 1937 के बीच नवीन बाबू ने भिन्न-भिन्न विषयों की बहुत सी हिन्दी पुस्तकें तैयार कीं और दूसरों से तैयार कराईं। ये पुस्तकें बहुत दिनों तक वहाँ कोर्स में रहीं। पंजाब में स्त्री शिक्षा का प्रचार करनेवालों में ये मुख्य थे। शिक्षा प्रचार के साथ साथ समाज सुधार आदि के उद्योग में भी बराबर रहा करते थे।
नवीनचंद्र ने ब्रह्मसमाज के सिद्धान्तों के प्रचार के उद्देश्य से समय-समय पर कई पत्रिकाएँ भी निकालीं। संवत् 1924 (मार्च, सन् 1867) में उनकी 'ज्ञानप्रदायिनी पत्रिका' निकली जिसमें शिक्षासंबंधी तथा साधारण ज्ञान विज्ञानपूर्ण लेख भी रहा करते थे। यहाँ पर यह कह देना आवश्यक है कि शिक्षा विभाग द्वारा जिस हिन्दी गद्य के प्रचार में ये सहायक हुए वह शुद्ध हिन्दी गद्य था।
हिन्दी को उर्दू के झमेले में पड़ने से ये सदा बचाते रहे। हिन्दी की रक्षा के लिए उन्हें उर्दू के पक्षपातियों से उसी प्रकार लड़ना पड़ता था जिस प्रकार यहाँ राजा शिवप्रसाद को। विद्या की उन्नति के लिए लाहौर में 'अंजुमन लाहौर' नाम की एक सभा स्थापित थी। संवत् 1923 के उसके एक अधिवेशन में किसी सैयद हादी हुसैन खाँ ने एक व्याख्यान देकर उर्दू को ही देश में प्रचलित होने के योग्य कहा, उस सभा की दूसरी बैठक में नवीनबाबू ने खाँ साहब के व्याख्यान का पूरा खण्डन करते हुए कहा,
उन्होने अनेक विद्यालय खोले-
इलेक्ट्रॉन विन्यास
आणविक भौतिकी एवं परिमाण रासायनिकी (प्रमात्रा रासायनिकी) में किसी अणु, परमाणु या किसी अन्य भौतिक संरचना में इलेक्ट्रॉनों की व्यवस्था को इलेक्ट्रॉन विन्यास (electron configuaration) कहते हैं। इलेक्ट्रॉन विन्यास में इलेक्ट्रॉन को किसी परमाणु या आण्विक प्रणाली में वितरित करने का तरीका दिया गया होता है।  उदाहरण के लिए, नियान का इलेक्ट्र्रॉनिक विन्यास यह है- 1s 2p6 2p.
भूदेव मुखर्जी
भूदेव मुखर्जी अंग्रेजीराज के समय बिहार में 'इंस्पेक्टर ऑफ स्कूल्स' थे। सन् १८८६ में उन्होने न्यायालयों में फारसी के स्थान पर हिन्दी चलाने का आदेश दिया। उन्होने "सामाजिक निबन्ध" में लिखा, "भारतवर्ष में अधिकांश लोग हिन्दी कथोपकथन करने में समर्थ हैं। इसलिये शुद्ध भारतवासियों की सभाओं में अंग्रेजी के स्थान पर हिन्दी का ही प्रयोग होना चाहिये। उन्होने सन् १९१९ में कांग्रेस कमिटी में सबसे पहले हिन्दी में भाषण दिया था। उन्होने बिहार में हिन्दी का प्रचार-प्रसार का कार्य किया।
मैग्नीशियम हाईड्रॉक्साइड
मैग्नीशियम हाईड्रॉक्साइड (Magnesium hydroxide) एक अकार्बनिक यौगिक है जिसका रासायनिक सूत्र Mg(OH) है। इसे 'मिल्क ऑफ मैग्नीशिया' कहते हैं क्योंकि जल में घुलकर यह दूध जैसा दिखता है। इसका उपयोग पेट की अम्लता दूर करने के लिए किया जाता है।
(1) formula_1
(2) formula_2
(3) \mathrm{Mg + 2 \ H_2O \longrightarrow Mg(OH)_2 + H_2}
मैग्नीशियम क्लोराइड
मैग्नीशियम क्लोराइड मैग्नीशियम का एक यौगिक है।
डोलोमाइट
डोलोमाइट मैग्नीशियम का एक अयस्क है।
जब चूना पत्थर में 10 प्रतिशत से अधिक मैग्नीशियम होता है तो वह डोलोमाइट कहलाता है और जब यह अनुपात 45 प्रतिशत से अधिक हो जाता है तो इसे शुद्ध डोलोमाइट कहते हैं। इसका रासायनिक सूत्र CaCO.MgCO है। इसका 90 प्रतिशत उपयोग लोहा-इस्पात उद्योग में होता है। 4 प्रतिशत उर्वरक उद्योग में, 2 प्रतिशत सीसा उद्योग में, तथा मिश्र धातु तथा शेष उद्योगों में प्रयोग किया जाता है। डोलोमाइट भारत के विस्तृत क्षेत्रों में उपलब्ध है। डोलोमाइट के सभी प्रकारों का कुल भण्डार लगभग 7084.20 मिलियन टन है।
मैग्नेशियम के समस्थानिक
मैग्नीशियम (Mg)मानक आण्विक द्रव्यमान:२४.३०५० (6) आण्विक इकाई
समूह (आवर्त सारणी)
रासायनिकी में समूह (जिसे फ़ैमिली या परिवार भी कहते हैं) रासायनिक तत्त्वों के आवर्त सारणी का एक लम्बवत कॉलम होता है। एक मानक आवर्त सारणी में कुल १८ समूह होते हैं।
कुल समूह इस प्रकार से हैं: 3. Scerri, E. R. The Periodic Table, Its Story and Its Significance, Oxford University Press, 2007. ISBN 978-0-19-530573-9.
खण्ड (आवर्त सारणी)
आवर्त सारणी के खण्ड आवर्त सारणी (पीरियोडिक टेबल) में रासायनिक तत्वों के कुछ समूहों को कहते हैं। इस शब्द को प्रथम बार फ़्रेंच में चार्ल्स जैनेट ने प्रयोग किया था। एक खण्ड के सर्वोच्च-ऊर्जा प्रतिनिधि इलेक्ट्रॉन समान परमाणु ऑर्बिटल से होते हैं। अतः प्रत्येक खण्ड को उसके विशिष्ट ऑर्बिटल के नाम पर कहा जाता है:
आवर्त (आवर्त सारणी)
रासायनिक तत्त्वों की आवर्त सारणी में तत्त्व क्षैतिज पंक्तियों की शृंखलापं (या आवर्तों) में व्यवस्थित किये गये हैं। इससे समान गुणों वाले तत्त्व लम्बवत कॉलमों में इकट्ठे मिलते हैं।
तत्वों की सूची (प्रतीक के क्रम में)
ये सूची रासायनिक तत्त्वों के रासायनिक चिह्न अनुसार है:
जल का विद्युत अपघटन
जब जल से होकर विद्युत धारा प्रवाहित की जाती है तो जल के अणुओं का विघटन हो जाता है और हाइड्रोजन एवं आक्सीजन प्राप्त होतीं हैं। इसे ही जल का विद्युत अपघटन (Electrolysis of water) कहते हैं। चूंकि शुद्ध जल, विद्युत का कुचालक है, इसलिये शुद्ध जल में बहुत कम मात्रा में अम्ल मिला दिया जाता है ताकि कम वोल्टता लगाकर ही जल से होकर आसानी से धारा प्रवाहित की जा सक
जल के विद्युत-अपघटन में दो आंशिक अभिक्रियाएं होती हैं, जो दो इलेक्ट्रोड (कैथोड और एनोड) पर होती हैं। इस रेडॉक्स अभिक्रिया की समग्र प्रतिक्रिया यह है-
[[Image:Hofmann voltameter fr.svg|right|thumb|200px|[[हॉफमान का वोल्टामीटर]] का आरेख ; इसका उपयोग जल के विद्युत अपघटन के प्रदर्शन के लिए किया जाता है।] aap ise apne ghar pe bhi bana sakte hai aap apne ghar pe caustic soda or alluminium ko tatha jal milakar bhi ise bina kisi electricity ke ise aasani se cooker ka upyog karke aap ise bana sakte hai or iska upyog bhi kar sakte hai[[श्रेणी:रसायन विज्ञान]]
इलेक्ट्रॉन कोश
इलेक्ट्रॉन आवरण (अंग्रेज़ी:Electron Shell) किसी परमाणु के नाभि की कक्षा में घूमते इलेक्ट्रॉन की कक्षा होती हैं। ये नाभि के किनारे स्थित एक के ऊपर एक चढ़े आवरणों की भांति सोचे जा सकते हैं। प्रत्येक आवरण में एक निश्चित संख्या में इलेक्ट्रॉन ही उपस्थित रह सकते हैं, अतः प्रत्येक आवरण एक विशिष्ट इलेक्ट्रॉन ऊर्जा से संबद्ध होते हैं। प्रत्येक आवरण को इलेक्ट्रॉनों से भरा होना चाहिये, इससे पहले कि उससे अगला आवरण भरना आरंभ हो।
सबसे बाहरी आवरण में उपस्थित इलेक्ट्रॉन ही उस तत्त्व के गुण निश्चित करते हैं और वैलेन्स इलेक्ट्रॉन कहलाते हैं। इलेक्ट्रॉन आवरण में इलेक्ट्रॉन व्यवस्था देखने के लिये इलेक्ट्रॉन विन्यास देखें।
इलेक्ट्रॉन आवरणों को के, एल, एम, एन, ओ, पी एवं क्यू नामकरण किया जाता है। इन्हें १-७ तक के संख्या से भी संबोधित कर सकते हैं।
प्रत्येक आवरण में एक या अधिक उपावरण होते हैं, जिनमें फिर परमाणू आवरण होते हैं। उदा. प्रथम (K) आवरण की एक उपावरण "1s" होती है; द्वितीय (L) आवरण में दो उपावरण "2s" और "2p" होते हैं; तृतीय उपावरण में "3s", "3p" और "3d" होते हैं; और ऐसे ही आगे भी। विभिन्न संभव उपावरण इस सारणी में दिये गए हैं:
ख्यातिवाद
सामान्य अर्थ में ख्याति से तात्पर्य प्रसिद्धि, प्रशंसा, प्रकाश, ज्ञान आदि समझा जाता है। पर दार्शनिकों ने इसे सर्वथा भिन्न अर्थ में ग्रहण किया है। उन्होंने वस्तुओं के विवेचन की शक्ति को ख्याति कहा है और विभिन्न दार्शनिकों ने उसकी अलग-अलग ढंग से व्याख्या की है। इसकी पाँच व्याख्याएँ अधिक प्रसिद्ध हैं :
1. आत्मख्याति - विज्ञानवादी बौद्धों के अनुसार आत्मा के साथ जो बुद्धि है उसकी ख्याति विषय के रूप में प्रतिभासित होती है। यथा-सीप को देखकर चाँदी का भ्रम उत्पन्न होता है। इस भ्रम का कारण बुद्धि द्वारा उनका तदाकार मान लिया जाना है। इस स्थिति में अन्य को बाह्य विषय की उपेक्षा नहीं होती।
2. असत् ख्याति - शून्यवादी बौद्धों के मत से चाँदी का सीप प्रतीत होना असत ख्याति है। वाचस्पति ने इसी असत ख्याति का प्रतिपादन किया है।
3. अख्याति - 'यह चाँदी है' - इस वाक्य में यह प्रत्यक्ष प्रतीति का विषय है। चाँदी प्रत्यक्ष प्रतीति का विषय नहीं है क्योंकि नेत्रादि का उसके साथ कोई संबंध नहीं। वस्तुत: चाँदी की प्रतीति स्मरण रूप मात्र है। किंतु यह भेद समझ नहीं पड़ता। इसलिये यह अख्याति है। मीमांसक इस प्रकार के अख्यातिवादी हैं। 4. अन्यथा ख्याति - एक वस्तु से दूसरे वस्तु के आकार की प्रतीति को अन्यथाख्याति कहते हैं। यथा-सदोष इंद्रियों के संयोग के कारण ही सीप चाँदी जान पड़ता है। यह नैयायिकों का कहना है। 5. अनर्विचनीय ख्याति - जिसमें सत् असत् समझ न पड़े; इस प्रकार वस्तु की प्रतीति इसका स्वरूप है। यथा-सीप के स्थान पर चाँदी का आभास सत्य नहीं है। प्रमाण का निरूपण करने से सत् वस्तु का बोध होता है या नहीं, यह विचारणीय है। विवेचन से जान पड़ता है कि यह चाँदी नहीं है। इस प्रमाण से वह असत है किंतु वह असत है ही यह निश्चित नहीं; क्योंकि असत है उसकी प्रतीति संभव नहीं। यहाँ सीपी चाँदी जान पड़ती है। इस प्रकार भ्रामक पदार्थ की प्रतीति अनिर्वचनीय ख्याति है, यह वेदांतियों का कथन है।
सुभाष चन्द्र कुशवाहा
सुभाष चन्द्र कुशवाहा जन्म तिथि- 26-04-1961 जन्म स्थान- ग्राम जोगिया जनूबी पट्टी, फाजिलनगर, कुशीनगर,उ0प्र0 शिक्षा- स्नातकोत्तर (विज्ञान) सांख्यिकी।  प्रकाशित पुस्तकेंः-  1-आशा’, 1994 2-कैद में है जिन्दगी, 1998 3-गांव हुए बेगाने अब, 2004
4-हाकिम सराय का आखिरी आदमी, 2003। यात्री प्रकाशन। 5-बूचड़खाना, 2006। शिल्पायन। 6-होशियारी खटक रही है, 2009। अंतिका प्रकाशन। 7-लाला हरपाल के जूते और अन्य कहानियां, 2015। पेंगुइन बुक्स, इण्डिया।
8-कथा में गांव (कहानी संग्रह), 2006,  9-जातिदंश की कहानियां, 2009  10-लोकरंग-1 (लोक संस्कृति), 2009  11-लोकरंग-2 (लोक संस्कृति), 2011  कथादेश का किसान विशेषांक-‘किसान जीवन का यथार्थः एक फोकस’ का संपादन लोकरंग वार्षिकी का 1998 से निरंतर संपादन।
स्वतंत्रता संग्राम इतिहास
12-चौरी चौरा विद्रोह और स्वाधीनता आन्दोलन, 2014, पेंगुइन बुक्स इंडिया प्र.लि.
देश के सभी प्रमुख पत्र-पत्रिकाओं में 300 के लगभग आलेख और 55 कहानियां प्रकाशित।  पता-सृजन बी 4/140 विशाल खंड, गोमतीनगर, लखनऊ 226010।  हिन्दी कथाकार सुभाष चन्द्र कुशवाहा की कहानी-भटकुइयां इनार के खजाना एम.ए.(भोजपुरी) छपरा विश्वविद्यालय पाठ्यक्रम में लग चुकी है। लोकरंग-१ और 2 पुस्तकें संदर्भ ग्रंथ के रूप में आरा और छपरा विश्वविद्यालय पाठ्यक्रम में लग चुकी है।
उड़ान अभिलेखक
उड़ान अभिलेखक (अंग्रेजी:"फ्लाइट डाटा रिकॉर्डर "या" फ़्लाइट रिकॉर्डर") जिसे ब्लैक बॉक्स भी कहा जाता है, वायुयान में उड़ान के दौरान विभिन्न सूचनाओं को ध्नियांकित करने वाला उपकरण है। इसमें विमान से जुड़ी कई जानकारियाँ, जैसे कि विमान की गति, ऊँचाई, इंजन तथा अन्य यंत्रों की ध्वनी, यात्रियों और पायलटों की बातचित आदि, दर्ज होती रहती है। इन सूचनाओं के विश्लेषण द्वारा विमान के दुर्घटनाग्रस्त होने की स्थिति में दुर्घटना के कारणों की पहचान की जाती है।
वर्ष 1953-१९54 में हवाई हादसों की श्रंखला के बाद हवाई जहाज में एक ऐसा उपकरण लगाने की जरूरत महसूस की गई थी जो कि दुर्घटना के समय या उससे तुरंत पहले वायुयान में होने वाले हलचलों और आँकड़ों को संग्रहित कर रख सके तथा जो दुर्घटनाओं में सुरक्षित रहे।
1954 में ब्लैक बॉक्स का पहला प्रारूप हवाई जहाज में लगाया गया। समय-समय पर इसकी बनावट में बदलाव आते रहे हैं। शुरू में इसे ‘रेड एग’ पुकारा गया था, जो रंग की दृष्टि से उसका अधिक उपयुक्त नाम था। ब्लैक बॉक्स के शुरुआती प्रारूपों में उसकी भीतरी दीवार को काला रखा जाता था। वह फोटो फिल्म आधारित आँकड़ा संग्राहक था और भीतरी काला रंग किसी अंधेरे कक्ष की तरह काम करता था। शायद वहीं से इसका नाम ब्लैक बॉक्स पड़ा।
वर्तमान समय में प्रयुक्त ब्लैक बॉक्स का रंग ‘ब्लैक’ अर्थात् काला नहीं बल्कि सामान्यतः लाल या गहरा नारंगी होता है। इसके अंदर वायुयान में होने वाली बातचीत, एटीसी और क्रू के सदस्यों के बीच हुई बातचीत और परिवेश की ध्वनियां रिकॉर्ड होती रहती हैं। यह 270 नॉट्स तक के आघात वेग और अत्यधिक तापमान को भी सह सकता है। यही वजह है कि किसी भी विमान हादसे में विमान में आग लगने और उसके दुर्घटनाग्रस्त हो जाने के बावजूद इसे नुकसान नहीं पहुंचता। उच्च दबाब और ताप के बावजूद उसमें मौजूद जानकारी सुरक्षित रहती है। इसे सुरक्षित रखने के लिए सामान्यतः वायुयान के पिछले हिस्से में रखा जाता है, क्योंकि अगले हिस्से को ‘क्रश जोन’ माना जाता है। इसकी मजबूत बॉडी स्टील या टाइटेनियम की बनी होती है। यह भीतर से पूरी तरह तापरोधी होता है। इससे एक खास तरह की प्रकाश तरंगें निकलती रहती है। लगातार ३ दिनों तक निकलने वाले इन तरंगों के कारण दुर्घटना के बाद इसे ढूँढने में मदद मिलती है।
डाक टिकट अध्ययन
डाक टिकट अध्ययन या फिलाटली (Philately) डाक टिकटों के अध्ययन से सम्बन्धित क्षेत्र है। यह डाक टिकट संग्रह से भिन्न है क्योंकि सामान्यत: डाक-टिकट संग्रह में इसका अध्ययन नहीं किया जाता। टिकटों का संग्रह किये बिना भी उनका अध्ययन सम्भव है।
विद्युत अपघट्य
रसायन विज्ञान में उन पदार्थों को विद्युत अपघट्य (electrolyte) कहते हैं जिनमें मुक्त एलेक्ट्रॉन होते हैं जो उस पदार्थ को विद्युत चालक बनाते हैं। किसी आयनिक यौगिक का जल में विलयन सबसे साधारण (आम) विद्युत अपघट्य है। इसके अलावा पिघले हुए आयनिक यौगिक तथा ठोस विद्युत अपघट्य भी होते है सामान्यत: विद्युत अपघट्य अम्लों, क्षारों एवं लवणों के विलयन के रूप में पाये जाते हैं। इसके अतिरिक्त उच्च ताप एवं कम दाब पर कुछ गैसें भी विद्युत अपघट्य जैसा गुण प्रदर्शित करतीं हैं। कुछ जैविक (जैसे डीएनए, पॉलीपेप्टाइड्स आदि) एवं संश्लेषित बहुलकों (जैसे पॉलीस्टरीन सल्फोनेट) के विलयन भी विद्युत अपघटनीय होते हैं।
फ्रेडरिक पिन्काट
फ्रेडरिक पिन्काट (1836 - 7 फ़रवरी 1896) इंग्लैण्ड के निवासी एवं किन्तु हिन्दी के परम् हितैषी थे। स्वयं हिन्दी में लेख लिखने तथा हिन्दी पत्रिकाएँ सम्पादित करने के अलावा उन्होने तत्कालीन् हिन्दी लेखकों को भी प्रोत्साहित किया। इंग्लैण्ड में बैठे-बैठे ही उन्होने हिन्दी पर अच्छा अधिकार प्राप्त कर लिया था। भारतीय सिविल सेवा में हिन्दी के प्रतिष्ठापन का श्रेय भी इनको ही है।
इनका जन्म संवत् 1893 में इंगलैंड में हुआ। उन्होंने प्रेस के कामों का बहुत अच्छा अनुभव प्राप्त किया और अंत में लंदन की प्रसिद्ध ऐलन ऐंड कंपनी के विशाल छापेखाने के मैनेजर हुए। वहीं वे अपने जीवन के अंतिम दिनों के कुछ पहले तक शांतिपूर्वक रहकर भारतीय साहित्य और भारतीय जनहित के लिए बराबर उद्योग करते रहे।
संस्कृत की चर्चा पिंकाट साहब लड़कपन से ही सुनते आते थे, इससे उन्होंने बहुत परिश्रम के साथ उसका अध्ययन किया। इसके उपरांत उन्होंने हिन्दी और उर्दू का अभ्यास किया। इंगलैंड में बैठे ही बैठे उन्होंने इन दोनों भाषाओं पर ऐसा अधिकार प्राप्त कर लिया कि इनमें लेख और पुस्तकें लिखने और अपने प्रेस में छपाने लगे। यद्यपि उन्होंने उर्दू का भी अच्छा अभ्यास किया था, पर उन्हें इस बात का अच्छी तरह निश्चय हो गया था कि यहाँ की परंपरागत प्रकृत भाषा हिन्दी है, अत: जीवन भर ये उसी की सेवा और हितसाधना में तत्पर रहे। उनके हिन्दी लेखों, कविताओं और पुस्तकों की चर्चा आगे चलकर भारतेंदुकाल के भीतर की जाएगी।
संवत् 1947 में उन्होंने उपर्युक्त ऐलन कंपनी से संबंध तोड़ा और 'गिलवर्ट ऐंड रिविंगटन' नामक विख्यात व्यवसाय कार्यालय में पूर्वीय मंत्री नियुक्त हुए। उक्त कंपनी की ओर से एक व्यापार पत्र 'आईन सौदागरी' उर्दू में निकलता था जिसका संपादन पिंकाट साहब करते थे। उन्होंने उसमें कुछ पृष्ठ हिन्दी के लिए भी रखे। कहने की आवश्यकता नहीं कि हिन्दी के लेख वे ही लिखते थे। लेखों के अतिरिक्त हिंदुस्तान में प्रकाशित होनेवाले हिन्दी समाचार पत्रों (जैसे हिंदोस्तान, आर्यदर्पण, भारतमित्र) से उद्धरण भी उस पत्र के हिन्दी विभाग में रहते थे।
भारत का हित वे सच्चे हृदय से चाहते थे। राजा लक्ष्मण सिंह, भारतेंदु हरिश्चंद्र, प्रतापनारायण मिश्र, कार्तिकप्रसाद खत्री इत्यादि हिन्दी लेखकों से उनका बराबर हिन्दी में पत्रव्यवहार रहता था। उस समय के प्रत्येक हिन्दी लेखक के घर में पिंकाट साहब के दो-चार पत्र मिलेंगे। हिन्दी के लेखकों और ग्रंथकारों का परिचय इंगलैंडवालों को वहाँ के पत्रों में लेख लिखकर वे बराबर दिया करते थे। संवत् 1952 में (नवंबर सन् 1895) में वे रीआ घास (जिसके रेशों से अच्छे कपड़े बनते थे) की खेती का प्रचार करने हिंदुस्तान में आए, पर साल भर से कुछ ऊपर ही यहाँ रह पाए थे कि लखनऊ में उनका देहांत हो गया। उनका शरीर भारत की मिट्टी में ही मिला।
संवत् 1919 में जब राजा लक्ष्मणसिंह ने 'शकुंतला नाटक' लिखा तब उसकी भाषा देख वे बहुत ही प्रसन्न हुए और उसका एक बहुत सुंदर परिचय उन्होंने लिखा। बात यह थी कि यहाँ के निवासियों पर विदेशी प्रकृति और रूप-रंग की भाषा का लादा जाना वे बहुत अनुचित समझते थे। अपना यह विचार उन्होंने अपने उस अंग्रेजी लेख में स्पष्ट रूप से व्यक्त किया है जो उन्होंने बाबू अयोध्या प्रसाद खत्री के 'खड़ी बोली का पद्य' की भूमिका के रूप में लिखा था। देखिए, उसमें वे क्या कहते हैं,
खड्गविलास प्रेस
खड्गविलास छापाखाना, पटना का प्रसिद्ध प्रेस था। उन्नीसवीं सदी के उतरार्ध में पटना का वह प्रेस बिहार का गौरव था। उस प्रेस और प्रकाशन संस्था पर शोध करके डाक्टरेट की उपाधि हासिल करने वाले डॉ॰ धीरेंद्र नाथ सिंह लिखते हैं, ‘आधुनिक हिंदी साहित्य को उजागर करने में इस प्रेस के योगदान का ऐतिहासिक मूल्य है।’ भारतेन्दु हरिश्चन्द्र द्वारा विरचित नाटक सत्य हरिश्चन्द्र इसी प्रेस से छपा था। इसी नाटक को पढ़कर गांधीजी के जीवन में निर्णायक मोड़ आया था। अब वह प्रेस तो नहीं है, पर आधुनिक हिंदी को उस प्रेस का योगदान अद्भुत है।
उत्तर प्रदेश के बलिया निवासी महाराजकुमार राम दीन सिंह ने सन् 1880 में पटना के बांकीपुर में खड्ग विलास प्रेस की स्थापना की थी। उन्होंने अपना जीवन शिक्षक के रूप में आरम्भ किया था तथा पाठ्य पुस्तकों और हिंदी पुस्तकों के अभाव ने उन्हें प्रकाशन व्यवसाय के लिए प्रेरित किया था। उन्होंने स्वयं पाठ्यपुस्तकें तैयार कीं और अन्य लोगों से पुस्तकें लिखवाईं। इन कृतियों का प्रकाशन खड्ग विलास प्रेस ने किया। भारतेन्दु बाबू हरिश्चन्द्र और उनके युग के लेखक यदि आधुनिक हिंदी साहित्य के निर्माता हैं तो निश्चय ही खड्ग विलास प्रेस और उसके संस्थापक को उनका एकमात्र प्रकाशक माना जाना उचित होगा। यदि महाराज कुमार राम दीन सिंह का सद्भाव और सहयोग न मिला होता तो भारतेंदु हरिश्चंद्र और उनके समकालीन साहित्यकारों को अपनी रचनाओं के व्यवस्थित प्रकाशन का इतना अच्छा सुयोग नहीं मिला होता।
इस प्रकाशन संस्थान ने भारतेंदु हरिश्चंद्र, पंडित प्रताप नारायण मिश्र, पंडित अम्बिका दत्त व्यास, पंडित शीतला प्रसाद त्रिपाठी, भारतीय सिविल सेवा में हिंदी के प्रतिष्ठापक फ्रेडरिक पिंकाट, आधुनिक हिंदी खड़ी बोली के प्रथम महाकाव्य प्रियप्रवास के प्रणेता पंडित अयोध्यासिंह उपाध्याय 'हरिऔध', पंडित दामोदर शास्त्री सप्रे, लाल खड्ग बहादुर मल्ल, शिवनंदन सहाय प्रभृति साहित्यकारों को प्रकाशकीय संरक्षण प्रदान किया और उनकी कृतियों के प्रकाशन पर मुक्तहस्त से व्यय किया।
हिंदी भाषी प्रदेशों में सबसे पहले बिहार प्रदेश में सन् 1835 में हिन्दी आन्दोलन शुरू हुआ था। इस अनवरत प्रयास के फलस्वरूप सन् 1875 में बिहार में कचहरियों और स्कूलों में हिंदी प्रतिष्ठित हुई, किन्तु पाठ्यपुस्तकों का सर्वथा अभाव था। खड्ग विलास प्रेस ने विभिन्न विषयों में पाठ्य पुस्तकें तैयार करा कर इनका प्रकाशन किया। साहब प्रसाद सिंह, उमानाथ मिश्र, चण्डी प्रसाद सिंह, काली प्रसाद मिश्र, प्रेमन पाण्डेय प्रभृति लेखकों ने इस दिशा में सक्रिय रूप से सहयोग किया था। साहब प्रसाद सिंह की ‘भाषा सार’ नामक पुस्तक सन् 1884 से 1936 तक बिहार के स्कूलों और कालेजों में पढाई जाती रही।
राम दीन सिंह का बचपन पटना जिले के तारणपुर गांव में बीता जहां उनके मामा का घर था। राम दीन सिंह के पुत्र सारंगधर सिंह भी एक बुद्धिजीवी राजनेता और स्वतंत्रता सेनानी थे। वे सन् 1937 में डॉ॰ श्रीकृष्ण सिंह के नेतृत्व में बने मंत्रिमंडल में संसदीय सचिव थे। बाद में वे बिहार से संविधान सभा के सदस्य बने। उन्होंने 1952 से 1962 तक पटना को लोक सभा में प्रतिनिधित्व किया।
कायस्थ पाठशाला, प्रयाग
कायस्थ पाठशाला, इलाहाबाद का एक पुराना एवं प्रतिष्ठित विद्यालय है। गणेश शंकर 'विद्यार्थी', हरिवंशराय बच्चन आदि यहाँ के विद्यार्थी थे।
इसकी स्थापना सन् १८७३ में अवध के प्रसिद्ध वकील मुंशी कालीप्रसाद कुलभास्कर द्वारा हुई थी। श्री हनुमान प्रसाद इस पाठशाला के प्रथम अध्यक्ष थे। आरम्भ में यह हाई स्कूल था जो सन् १८९५ में यह इण्टरमिडिएट कॉलेज बन गया। इसके आरम्भिक प्रधानाचार्यों में एक थे रमानन्द चटर्जी, जो बाद में बंगाली पुनर्जागरण की पत्रिका "मॉडर्न रिव्यू" के संस्थापक बने बने। 'वन्दे मातरम्' यहाँ की प्रार्थना थी।
स्वर्णामुखी नदी
स्वर्णामुखी नदी भारत के आंध्र प्रदेश राज्य में बहने वाली एक नदी है। तिरुपति और श्रीकालाहस्ती के तीर्थस्थल इसी नदी की द्रोणी में स्थित हैं।
स्क्राइबस
स्क्राइबस (Scribus) डेस्कटॉप प्रकाशन का मुक्तस्रोत प्रोग्राम है।
पहले इसमें यूनिकोड का समर्थन तो था किन्तु अब भी भारतीय लिपियों (जैसे, देवनागरी), अरबी, हिब्रू एवं दक्षिण-पूर्वी एशिया के लिपियों का पूर्ण समर्थन नहीं हो पाया था। किन्तु मई २०१७ में आये इसके १.५.३ संस्करण के बाद सब कुछ ठीक है। इसमें देवनागरी का प्रदर्शन ठीक हो रहा है (पहले छोटी इ की मात्रा गलत तरह से दिखती थी)। लेख
कमला प्रसाद बिसेसर
कमला प्रसाद बिसेसर (रोमन वर्तनी : Kamla Persad-Bissessar ; संस्कृत : कमला प्रसाद विश्वेश्वर) त्रिनिनाद एवं टोबैगो की वर्तमान प्रधानमंत्री हैं। वे भारतीय मूल की हैं। वे त्रिनिनाद एवं टोबैगो की सातवीं किन्तु प्रथम महिला प्रधानमंत्री हैं। उन्हें २६ मई सन् २०१० को प्रधानमंत्री नियुक्त किया गया।
वे 'यूनाइटेड नेशनल कांग्रेस' की नेत्री हैं। वे त्रिनिनाद एवं टोबैगो की प्रथम एटॉर्नी जनरल, कार्यवाहक प्रधानमंत्री, विपक्ष की नेता भी थी।
सुधार आन्दोलन
सुधार आन्दोलन (reform movement) एक प्रकार का सामाजिक आन्दोलन है जिसका लक्ष्य समाज के किसी क्षेत्र (aspects) को अपेक्षाकृत धीरे-धीरे परिवर्तित करके उसे बेहतर बनाना होता है। इसमें तीव्र परिवर्तन या मूलभूत परिवर्तन का लक्ष्य नहीं होता है। इसलिये यह 'क्रान्तिकारी आन्दोलन' से भिन्न है।
नेल्लैअप्पर मंदिर
नेल्लैअप्पर मंदिर तिरुनावेली में स्थित एक शिव मंदिर है।
आरगलूर
आरगलूर (Aragalur) भारत के तमिल नाडु राज्य के सेलम ज़िले में स्थित एक गाँव है। यह सेलम से 70 किमी दूर स्थित है। यहाँ प्रसिद्ध अरुणाचलेश्वर मंदिर शिव मंदिर है।
आरगलूर का अर्थ "छह खाइयों वाला स्थान" है।
एपिक्स (सॉफ्टवेयर)
एपिक्स (The Experimental Physics and Industrial Control System (EPICS)) एक अप्लिकेशन सॉफ्टवेयर है जो विकीर्ण नियन्त्रण प्रणाली (डिस्ट्रिब्यूटेड कन्ट्रोल सिस्टम) के विकास के लिये बहुत उपयोगी है। इसका प्रयोग त्वरकों, बड़े दूरदर्शी तथा अन्य बड़े प्रयोगों को संचालित करने के लिये किया जाता है। एपिक्स में स्काडा (SCADA) की सुविधा भी है। यह प्रोग्राम ऐसे प्रणालियों के विकास के लिये विशेष रूप से डिजाइन किया गया है जिनमें बहुत से कम्प्यूटर नेटवर्कित होते हैं।
याहू! मैसेन्जर
याहू ! मैसेन्जर याहू द्वारा प्रदत्त एक विज्ञापन समर्थित इंस्टैंट मैसेजिंग एवं है। ये निःशुल्क है और डाउनलोड किया जा सकता है। याहू का मेसेंजर ९.० बीटा संस्करण इंस्टैंट मेसेजिंग सॉफ्टवयेर का नया अत्याधुनिक संस्करण है जो कि विंडोज एक्सपी और विस्टा दोनों पर संगत है। इस संस्करण को विश्व भर के जो छह देश अपनी स्थानीय भाषाओं में प्रयोग कर पाएंगे वे हैं फिलिपींस, इंडॉनेशिया, मलेशिया, थाईलैंड, वियतनाम और भारत। भारत के उपभोक्ता हिंदी में चैट कर पाएंगे। यह एक नए अवतार में है और चाहें तो कई रंग के थीम भी चुन सकते हैं। अवतार और स्टेटस के मेसेज अब बाईं ओर कॉन्टैक्ट्स के नामों के बराबर में देखे जा सकते हैं। नए इमोटिकॉन देखने में बहुत अच्छे लगते हैं।
मेसेंजर 9.0 पर वीडियो, फोटो आदान-प्रदान की सुविधा जैसे यूट्यूब, फ्लिकर। वीडियो और तस्वीरों का अदान-प्रदान आसानी से किया जा सकता है। इसपर कॉल फॉरवर्ड करने का विकल्प भी है। अतः अपने कम्प्यूटर के पास न भी हों तब भी लोगों के सम्पर्क में रह सकते हैं। वॉइस मेल, ई-मेल के जरिए एमपी3 के अटैचमेंट के रूप में मिल जाएंगे। सिमैन्टेक के नॉर्टन एंटीवाइरस की मदद से फाइल स्थानांतरित करना पहले से ज्यादा सुरक्षित हो गया है।
एओएल इंस्टैंट मैसेंजर
एओएल इंस्टैंट मैसेंजर (AIM) एक इंस्टैंट मैसेजिंग एवं प्रेसेन्स कंप्यूटर प्रोग्राम है।
पश्चिम हिमालयी उपअल्पाइन शंकुधर वन
पश्चिम हिमालयी उपअल्पाइन शंकुधर वन एक प्रकार के समशीतोष्ण शंकुधर वन है जो नेपाल, भारत और पाकिस्तान के पश्चिमी हिमालय के जैवक्षेत्र में पाए जाते हैं।
शंकुधर वनों का यह जैवक्षेत्र ३,००० से ५,००० मीटर की ऊँचाई पर ३९,७०० वर्ग किलोमीटर में फैले हुए हैं। यह नेपाल में गण्डकी नदी से पश्चिम में, भारत के उत्तर प्रदेश, उत्तराखण्ड, हिमाचल प्रदेश और जम्मू और कश्मीर राज्यों से होते हुए पूर्वी पाकिस्तान तक फैला हुआ है।
यह जैवक्षेत्र पूर्वी हिमालयी उपअल्पाइन शंकुधर वनों से जो गण्डकी नदी से पूर्व में है, अधिक सूखा है।
इस जैवक्षेत्र में बहुत से वन प्रकार पाए जाते हैं। एबीस स्पेक्टाबिलिस ("Abies spectabilis") बहुत से स्थानों पर उगता है। अन्य क्षेत्रों में यह क्यूर्कस सेमेकार्पिफ़ोलिया ("Quercus semecarpifolia") के साथ मिल जाता है। रोडोडेण्ड्रौन काम्पानूलाटम ("Rhododendron campanulatum"), एबीस स्पेक्टाबिलिस और बीटुला यूटिलिस ("Betula utilis") एक अन्य आम मिश्रित प्रकार है। मिश्रित-शंकुधर वन एबीस स्पेक्टाबिलिस, पीनस वॉलिचिआना ("Pinus wallichiana") और पीसीया स्मिथिआना ("Picea smithiana") से मिलकर बनते हैं। कूप्रेसस टोरूलौसा ("Cupressus torulosa") और कैड्रस डियोदार ("Cedrus deodara") भी यहाँ पाए जाते हैं।
इस जैवक्षेत्र में ५८ प्रजाति के स्त्नधारी पाए जाते हैं। प्रमुख निवासियों में भूरा भालू, सीरो, हिमालयी ताहर और मार्खोर हैं।
इस जैवक्षेत्र में पक्षियों की २८५ प्रजातियाँ दर्ज की गई हैं, जिनमें से ९ विलुप्तप्राय प्रजातियाँ हैं।
पश्चिम हिमालयी चौड़ी पत्ती वन
पश्चिम हिमालयी चौड़ी पत्ती वन एक प्रकार के समशीतोष्ण चौड़ी पत्ती वन है जो नेपाल, भारत और पाकिस्तान के पश्चिमी हिमालय के जैवक्षेत्र में मध्यम ऊँचाई पर पाए जाते हैं।
समशीतोष्ण चौड़ी पत्ती वनों का यह जैवक्षेत्र १,५०० से २,६०० मीटर की ऊँचाई पर ५५,९०० वर्ग किलोमीटर में फैले हुआ हैं। यह नेपाल में गण्डकी नदी की तंगघाटी से, भारत के उत्तर प्रदेश, उत्तराखण्ड, हिमाचल प्रदेश और जम्मू और कश्मीर राज्यों से होते हुए पूर्वी पाकिस्तान तक फैला हुआ है। यह जैवक्षेत्र पूर्वी हिमालयी उपअल्पाइन शंकुधर वनों से जो गण्डकी नदी से पूर्व में है, अधिक सूखा है।
उत्तराखण्ड सरकार
उत्तराखण्ड सरकार, उत्तराखण्ड, भारत की राज्य सरकार को कहते हैं। स्थानीय तौर पर राज्य सरकार भी कह दिया जाता है। यह उत्तराखण्ड राज्य का सर्वोच्च शासन प्राधिकरण है। इसमें राज्यपाल, कार्यकारिणी, न्यायपालिका और वैधानिक शाखा सम्मिलित हैं।
भारत के अन्य राज्यों के समान ही, उत्तराखण्ड राज्य का प्रमुख राज्यपाल होता है, जिसकी नियुक्ति भारत का राष्ट्रपति केन्द्र सरकार से विमर्श कर करता है। राज्यपाल का पद केवल आनुष्ठानिक है। मुख्यमन्त्री राज्य सरकार का मुखिया होता है और जिसके पास अधिकांश कार्यकारिणी शक्तियाँ होती हैं। देहरादून राज्य की राजधानी है, जहाँ पर राज्य विधासभा और सचिवालय स्थित हैं। उत्तराखण्ड उच्च न्यायालय, नैनीताल में स्थित है और जिसका न्यायक्षेत्र पूरा उत्तराखण्ड राज्य है।
उत्तराखण्ड की वर्तमान एकविधाई विधानसभा में 70 सदस्य हैं जिन्हें विधायक कहा जाता है। सरकार का कार्यकाल पाँच वर्षों का होता है या फिर सरकार को पाँच वर्षों से पहले भी भंग किया जा सकता है।
उत्तराखण्ड मुख्यमन्त्री प्रवासी स्वरोजगार योजना के तहत विनिर्माण क्षेत्र में ₹25 लाख तक और सेवा क्षेत्र में ₹10 लाख तक की परियोजनाओं के लिए ऋण प्रदान किया जाएगा। एमएसएमई नीति के अनुसार, श्रेणी ए में मार्जिन मनी के लिए अधिकतम सीमा कुल परियोजना लागत का 25 प्रतिशत, श्रेणी बी और बी में 20 प्रतिशत और श्रेणी सी और डी में कुल परियोजना लागत का 15 प्रतिशत तक होगी। राज्य के प्रवासी मजदूर जो उत्तराखण्ड मुख्यमन्त्री प्रवासी स्वरोजगार योजना 2020 का लाभ उठाने के लिए आवेदन करना चाहते हैं, वे ऑनलाइन और ऑफ़लाइन दोनों तरीकों से आवेदन कर सकते हैं। इस योजना के तहत ऑनलाइन आवेदन के लिए, सभी प्रवासी मजदूरों को सरकार की आधिकारिक वेबसाइट पर जाकर ऑफ़लाइन आवेदन करना होगा, आवेदन पत्र या पंजीकरण फॉर्म डाउनलोड करना होगा और बैंक में जाकर सभी दस्तावेजों के साथ जमा करना होगा। अधिक जानकारी के लिए कृपया यहाँ क्लिक करेंअधिक जानकारी के लिए कृपया यहाँ क्लिक करें
सोनम यादव
सोनम यादव भारत की महिला मुक्केबाज हैं।
सोनम यादव ग्रामीण पृष्ठभूमि से संबंध रखती हैं। 5 फीट 11 इंच लंबी मुक्केबाज सोनम यादव ने सन 2006 व 2007 में हुई जूनियर राष्ट्रीय महिला मुक्केबाजी में लगातार दो बार स्वर्ण पदक जीते हैं। इसी तरह वर्ष 2008 व 2009 में आयोजित सीनियर महिला मुक्केबाजी में भी उन्होंने लगातार दो बार स्वर्ण पदक जीते हैं। इसके अलावा सोनम यादव ने फैडरेशन कप मुक्केबाजी नैनीताल में 75 किलोग्राम भार वर्ग में स्वर्ण जीता है।
जॉर्जो मोरांदी
जॉर्जो मोरांदी (1890 – 1964) महान इतालवी चित्रकार थे। उन्होंने बहुत सीमित रंगों का उपयोग करके असंख्य ‘स्टिल लाइफ़’ चित्र बनाए। उनके चित्रों में एक-सी घरेलू वस्तुओं का फीका संयोजन बहुतायत में दीखता है। उनके बाद के लगभग सभी चित्रकारों पर उनकी शैली का प्रभाव पड़ा है, इसीलिए उन्हें ‘चित्रकारों का चित्रकार’ भी कहते हैं।
मतरुकात
मतरूकात का सिद्धान्त का अर्थ है भाषा में बिगड़े हुए शब्द एवं प्रयोग को भाषाकोश से बाहर निकालना जो अप्रचलित या लुप्तप्रयोग हो चुके हैं। भारत में मतरूकात के सिद्धान्त के कारण ही उर्दू और हिन्दी में से बहुत से शब्द छोड़ दिये गये। इसके कारण 'हिन्दी' और उर्दू में दूरी बढ़ती चली गयी।
मतरूकात के दो पहलू हैं - एक तो बहुत से प्रचलित शब्द 'गंवारू' कहकर छोड़ दिये गये, दूसरे उच्च साम्स्कृतिक शब्दावली के लिये केवल अरबी-फारसी से शब्द उधार लिये गये।
हिन्दी का उर्दू से विलगाव इसलिये आवश्यक था कि उर्दू कबीर, तुलसी, सूर, मीरा, रसखान आदि द्वारा प्रयुक्त देशी शब्दों की परम्परा से अपने को जानबूझकर अलग कर लिया था।
उर्दू में जितने अरबी शब्द अंग्रेजों के राज में आये उतने मुसलमानों के राज में भी नहीं आये थे। 'उर्दू अलग भाषा है', 'मजहब के आधार पर भी कौमें बनतीं हैं' - ये विचार अंग्रेजी राज में ही प्रचारित किये गये, मुसलमानों के शासनकाल में नहीं।
विधि का इतिहास
विधिक इतिहास (या, विधि का इतिहास) के अन्तर्गत विधि की उत्पत्ति, उसके क्रमिक-विकास एवं उसमें कालक्रम में आये परिवर्तनों का अध्ययन किया जाता है। विधिक इतिहास का सभ्यताओं के विकास से निकट का सम्बन्ध रहा है। यह सामाजिक इतिहास का भाग है।
संयुक्त राज्य अमेरिका का विधि-तंत्र मुख्यतः अंग्रेजी विधि के आधार पर विकसित हुआ।
पकाया ज्वालामुखी
ग्वाटेमाला का 2500 मीटर ऊंचा यह ज्वालामुखी मध्य अमेरिका महाद्वीप के सबसे सक्रिय ज्वालामुखियों में से है। यह ग्वाटेमाला सिटी से 26 किलोमीटर दक्षिण में स्थित है।
तुंगुरहुा ज्वालामुखी
यह इक्वाडोर कि राजधानी क्विटो से 130 किलोमीटर दूर 5,010 मीटर ऊंचा एक सक्रीय ज्वालामुखी है।
ललितामहल
ललिता महल मैसूर का दूसरा सबसे बड़ा महल है। यह चामुंडी हिल के निकट, मैसूर शहर के पूर्वी ओर कर्नाटक राज्य में स्थित है। इस महल का निर्माण १९२१ में मैसूर के तत्कालीन महाराजा कृष्णराज वोडेयार चतुर्थ के आदेशानुसार हुआ था। इस महल के निर्माण का प्रमुख उद्देश्य तत्कालीन भारत के वाइसरॉय को मैसूर यात्रा के दौरान ठहराना था। वर्तमान में ललितामहल भारत का अतिथिगृह एवं भारत पर्यटन विकास निगम (आईटीडीसी) होटल है। यह महल लंदन के सेंट पॉल कैथेड्रल की तर्ज पर बना हुआ है। यह मैसूर शहर की भव्य संरचनाओं में से एक है।
इस भव्य महल को शुद्ध सफेद रंग से पोता गया है। इसे 1974 में एक विरासत होटल के रूप में परिवर्तित किया गया था। यह अब भारत सरकार के तहत भारत पर्यटन विकास निगम (आईटीडीसी) के अन्तर्गत अशोक ग्रुप के एक विशिष्ट होटल के रूप में चलाया जाता है। हालांकि, महल के मूल शाही माहौल को पहले जैसा ही बनाए रखा गया है।
महल 20वीं शताब्दी में बना था, जो कि ब्रिटिश शासन के तहत मैसूर रियासत में बनाया गया था। रियासत, ब्रिटिश प्रशासक द्वारा एक "मॉडल राज्य" के रूप में नामित किया गया था। मैसूर के महाराजा, हैदराबाद के निज़ाम बाद सबसे अमीर थे। महल, एक बहुत ही प्रभावशाली वास्तुशिल्प भवन के रूप में, उनकी 20 मिलियन पाउंड की वार्षिक आय की तुलना में उचित राशि में बन कर तैयार हुआ था। मैसूर रियासत के महाराज एचएच कृष्णराज वोडेयार चतुर्थ (4 जून, 1884 - 3 अगस्त 1940) थे, जोकि "वोडेयार राजवंश" के थे और मैसूर उनकी राजधानी हुआ करती थी। ललितामहल 1921 में भारत के तत्कालीन वायसराय के अनन्य प्रवास के लिए और बाद में महाराजा के यूरोपीय मेहमानों के लिए गेस्ट हाउस के लिये बनावाया गया था।
उड़ान परिचर
उड़ान परिचर या केबिन कर्मीदल (जिन्हें विमानकर्मी या विमान परिचारिका/परिचारक भी कहते हैं) वो हवाई कर्मी होते हैं जिनकी नियुक्ति किसी विमान सेवा के द्वारा मुख्य रूप से किसी वाणिज्यिक उड़ान के दौरान यात्रियों की सुरक्षा और आराम के लिए की जाती है। इसके अतिरिक्त यह कुछ व्यवसायिक जेट विमानों और कुछ सैन्य विमानों में भी उड़ानों के दौरान सेवायें प्रदान करते है।
विश्व की पहली विमान परिचारिका को १९३० में यूनाइटेड एयरलाइंस द्वारा नौकरी पर रखा गया था जो, एक २५ साल की नर्स थी, जिसका नाम एलेन चर्च था। इसकी देखा देखी में दूसरी विमान सेवाओं ने भी नर्सों को विमानों में नौकरी पर रख।
विलियम जोंस (भाषाशास्त्री)
सर विलियम जोंस (28 सितम्बर 1746 – 27 अप्रैल 1794)), अंग्रेज प्राच्य विद्यापंडित और विधिशास्त्री तथा प्राचीन भारत संबंधी सांस्कृतिक अनुसंधानों का प्रारंभकर्ता।
लंदन में 28 सितंबर 1746 को जन्म। हैरो और आक्सफर्ड में शिक्षा प्राप्त की। शीघ्र ही उसने इब्रानी, फारसी, अरबी और चीनी भाषाओं का अभ्यास कर लिया। इनके अतिरिक्त जर्मन, इतावली, फ्रेंच, स्पेनी और पुर्तगाली भाषाओं पर भी उसका अच्छा अधिकार था। नादिरशाह के जीवनवृत का फारसी से फ्रेंच भाषा में उसका अनुवाद 1770 में प्रकाशित हुआ। 1771 में उसने फारसी व्याकरण पर एक पुस्तक लिखी। 1774 में "पोएसिअस असिपातिका कोमेंतेरिओरम लिबरीसेम्स" और 1783 में "मोअल्लकात" नामक सात अरबी कविताओं का अनुवाद किया। फिर उसने पूर्वी साहित्य, भाषाशास्त्र और दर्शन पर भी अनेक महत्वपूर्ण पुस्तकें लिखी और अनुवाद किए।
कानून में भी उसने अच्छी पुस्तकें लिखीं है। उसी "आन द ला ऑव बेलमेंट्स" (1781) विशेष प्रसिद्ध है। 1774 से उसने अपना जीवन कानून के क्षेत्र में लगाया और 1783 में बंगाल के उच्च न्यायालय (सुप्रीम कोर्ट) में न्यायाधीश नियुक्त हुआ। उसी वर्ष उसे "सर" की उपाधि मिली।
भारत में उसने पूर्वी विषयों के अध्ययन में गंभीर रुचि प्रदर्शित की। उसने संस्कृत का अध्ययन किया और 1784 में "बंगाल एशियाटिक सोसाइटी" की स्थापना की जिससे भारत के इतिहास, पुरातत्व, विशेषकर साहित्य और विधिशास्त्र संबंधी अध्ययन की नींव पड़ी। यूरोप में उसी ने संस्कृत साहित्य की गरिमा सबसे पहले घोषित की। उसी के कालिदासीय अभिज्ञान शाकुंतलम के अनुवाद ने संस्कृत और भारत संबंधी यूरोपीयदृष्टि में क्रांति उत्पन्न कर दी। गेटे आदि महान कवि उस अनुवाद से बड़े प्रभावित हुए। कलकत्ते में ही 17 अप्रैल 1794 के इस महापंडित का निधन हुआ।
रामनगर जिला
रामनगर ज़िला, जिसे स्थानीय उच्चारण में रामनगरा ज़िला भी कहा जाता है, भारत के कर्नाटक राज्य का एक ज़िला है। ज़िले का मुख्यालय रामनगर है। यह ज़िला क्लोज़पेट भी कहलाया जाता था और इसका गठन बंगलोर ग्रामीण ज़िले को विभाजित कर के किया गया था।
कृषि का इतिहास
कृषि का विकास कम से कम 7000-13000 ईशा वर्ष पूर्व हो चुका था। तब से अब तक बहुत से महत्वपूर्ण परिवर्तन हो चुके हैं।
कृषि भूमि को खोदकर अथवा जोतकर और बीज बोकर व्यवस्थित रूप से अनाज उत्पन्न करने की प्रक्रिया को कृषि अथवा खेती कहते हैं। मनुष्य ने पहले-पहल कब, कहाँ और कैसे खेती करना आरंभ किया, देशों के इतिहास में खेती के विषय में कुछ न कुछ कहा गया है। कुछ भूमि अब भी ऐसी है जहाँ पर खेती नहीं होती। यथा - अफ्रीका और अरब के रेगिस्तान, तिब्बत एवं मंगोलिया के ऊँचे पठार तथा मध्य आस्ट्रेलिया। कांगो के बौने और अंदमान के बनवासी खेती नहीं करते।
आदिम अवस्था में मनुष्य जंगली जानवरों का शिकार कर अपनी उदरपूर्ति करता था। पश्चात्‌ उसने कंद-मूल, फल और स्वत: उगे अन्न का प्रयोग आरंभ किया; और इसी अवस्था में किसी समय खेती द्वारा अन्न उत्पादन करने का आविष्कार उन्होंने किया होगा। फ्रांस में जो आदिमकालिक गुफाएँ प्रकाश में आई है उनके उत्खनन और अध्ययन से ज्ञात होता है कि पूर्वपाषाण युग मे ही मनुष्य खेती से परिचित हो गया था। बैलों को हल में लगाकर जोतने का प्रमाण मिश्र की पुरातन सभ्यता से मिलता है। अमरीका मे केवल खुरपी और मिट्टी खोदनेवाली लकड़ी का पता चलता है।
भारत में पाषाण युग में कृषि का विकास कितना और किस प्रकार हुआ था इसकी संप्रति कोई जानकारी नहीं है। किंतु सिंधुनदी के काँठे के पुरावशेषों के उत्खनन के इस बात के प्रचुर प्रमाण मिले है कि आज से पाँच हजार वर्ष पूर्व कृषि अत्युन्नत अवस्था में थी और लोग राजस्व अनाज के रूप में चुकाते थे, ऐसा अनुमान पुरातत्वविद् मोहनजोदड़ो में मिले बडे बडे कोठरों के आधार पर करते हैं। वहाँ से उत्खनन में मिले गेहूँ और जौ के नमूनों से उस प्रदेश में उन दिनों इनके बोए जाने का प्रमाण मिलता है। वहाँ से मिले गेहूँ के दाने ट्रिटिकम कंपैक्टम (Triticum Compactum) अथवा ट्रिटिकम स्फीरौकोकम (Triticum sphaerococcum) जाति के हैं। इन दोनो ही जाति के गेहूँ की खेती आज भी पंजाब में होती है। यहाँ से मिला जौ हाडियम बलगेयर (Hordeum Vulgare) जाति का है। उसी जाति के जौ मिश्र के पिरामिडो में भी मिलते है। कपास जिसके लिए सिंध की आज भी ख्याति है उन दिनों भी प्रचुर मात्रा में पैदा होता था।
काराकोरम
काराकोरम एक विशाल पर्वत शृंखला है जिसका विस्तार पाकिस्तान, भारत और चीन के क्रमश: गिलगित-बल्तिस्तान, लद्दाख़ और शिन्जियांग क्षेत्रों तक है। यह एशिया की विशाल पर्वतमालाओं में से एक है और हिमालय पर्वतमाला का एक हिस्सा है। काराकोरम किर्गिज़ भाषा का शब्द है जिस का मतलब है 'काली भुरभुरी मिट्टी'। पुराणों में इस पर्वतमाला का संस्कृत नाम कृष्णगिरि (काला पहाड़) दिया गया है। विश्व के किसी भी स्थान की अपेक्षा, काराकोरम पर्वतमाला में पाँच मील से भी ऊँची सबसे अधिक चोटियाँ स्थित हैं (60 से ज़्यादा), जिनमें दुनिया की दूसरी सबसे ऊँची चोटी के2, (8611 मी / 28251 फुट) भी शामिल है। के2 की ऊँचाई विश्व के सर्वोच्च शिखर एवरेस्ट पर्वत (8848 मी / 29029 फुट) से सिर्फ 237 मीटर (778 फीट) कम है।
काराकोरम शृंखला का विस्तार 500 किमी (311 मील) तक है और ध्रुवीय क्षेत्रों को छोड़कर दुनिया के सबसे अधिक हिमनद इसी इलाके में हैं। ध्रुवीय क्षेत्रों से बाहर सियाचिन ग्लेशियर 70 कि॰मी॰ और बिआफो ग्लेशियर 63 कि॰मी॰ की लंबाई के साथ दुनिया के दूसरे और तीसरे सबसे लंबे हिमनद हैं। काराकोरम, पूर्वोत्तर में तिब्बती पठार के किनारे और उत्तर में पामीर पर्वतों से घिरा है। काराकोरम की दक्षिणी सीमा, पश्चिम से पूर्व, गिलगित, सिंधु और श्योक नदियों से बनती है, जो इसे पश्चिमोत्तर हिमालय शृंखला के अंतिम किनारे से अलग कर दक्षिणपश्चिम दिशा में पाकिस्तान के मैदानी इलाकों की ओर बहती हैं।
उत्तराखण्ड के मुख्यमन्त्रियों की सूची
उत्तराखण्ड का मुख्यमन्त्री, उत्तर भारत के राज्य उत्तराखण्ड का प्रमुख होता होता है। यहाँ पर उत्तराखण्ड राज्य के मुख्यमनवत्रियों की सूची दी गई है।
सन 2000 में उत्तर प्रदेश पर्वतीय जिलों को अलग कर के उत्तराखण्ड राज्य बनाया गया था। इस राज्य में अब तक 7 मुख्यमन्त्री रह चुके हैं, जिनमे से चार भारतीय जनता पार्टी से व शेष तीन भारतीय राष्ट्रीय कांग्रेस से हैं। नित्यानन्द स्वामी राज्य के प्रथम मुख्यमन्त्री थे।
पुष्कर सिंह धामी ने उत्तराखंड 11वें मुख्यमंत्री के रूप में 4 जुलाई 2021 को ली शपथ।
तीरथ सिंह रावत उत्तराखंड के 10 वें मुख्यमंत्री रहे|10 मार्च 2021 को इन्होंने उत्तराखंड के मुख्यमंत्री पद की शपथ ली और 02 जुलाई 2021 को इन्होंने उत्तराखंड के मुख्यमंत्री पद से इस्तीफा दे दिया |
यादगीर
यादगीर () कस्बा कर्नाटक राज्यके नवगठित यादगीर जिला का मुख्यालय है। इसका सृजन १० अप्रैल २०१० को हुआ है।
यादगीर जिला
यादगीर ज़िला (Yadgir district), जो यादगिरि ज़िला (Yadgiri district) भी कहलाता है, भारत के कर्नाटक राज्य का एक ज़िला है। ज़िले का मुख्यालय यादगीर है।
इंडियन टेलीफोन इंडस्ट्रीज
इंडियन टेलीफोन इंडस्ट्रीज भारत सरकार की एक इलेक्ट्रॉनिक उत्पाद निर्माणी कंपनी है।
भारत की प्रथम सार्वजनि‍क उद्यम ईकाई (पीएसयू) आईटीआई लि‍मि‍टेड १९४८ में स्थापि‍त हुई। इसके पश्‍चात्‌ दूरसंचार के क्षेत्र में इस प्रथम उद्यम कम्पनी ने वर्तमान राष्ट्रीय टेलकॉम नेटवर्क को ५० प्रति‍शत का योगदान दि‍या है। यह बृहद वि‍नि‍र्माण सुवि‍धाओं सहि‍त ६ स्थानों पर फैला हुआ है तथा देशभर में विभिन्‍न मार्केटिंग नेटवर्क है। कम्पनी, टेलीकॉम उत्पादों की पूर्ण रेंज और संपूर्ण स्वीचिंग, ट्रांसमि‍शन, एक्सेस और सबस्क्राइबर प्रि‍मसस उपकरण सहि‍त संपूर्ण समाधान उपलब्ध कराती है।
आई.टी.आई, २००५-२००६ में मनकापुर और रायबरेली प्लांट में मोबाइल उपकरण वि‍नि‍र्माण सुवि‍धाओं को प्रारम्भ करते हुए जीएसएम तकनीकी के विश्‍वस्तरीय वि‍क्रय संघ में शामि‍ल हुई। यह देश में देसी मोबाइल उपकरण उत्पादन के क्षेत्र को खोलने के लि‍ए तत्पर हैं। ये दोनों सुवि‍धाएं घरेलू के साथ-साथ नि‍र्यात्‌ बाजार में भी नौ मि‍लयन लाइनों की आपूर्ति करेंगी।
भारत अर्थ मूवर्स लिमिटेड
भारत अर्थ मूवर्स लिमिटेड (बीईएमएल) एक भारतीय सार्वजनिक क्षेत्र का उद्यम है। इसका मुख्यालय बंगलौर में है।
केन्द्रीय विद्युत अनुसंधान संस्थान
केन्द्रीय विद्युत अनुसंधान संस्थान (अंग्रेज़ी : सेंट्रल पावर रिसर्च इंस्टीट्यूट, लघु: सी.पी.आर.आई) जो आमतौर पर "सी पी आर आई" के नाम से जाना जाता है, संप्रति विघुत मंत्रालय के अधीन एक स्वायत्त सोसाइटी है। भारत सरकार द्वारा 1960 में इसकी स्थापना की गई तथा 1978 में स्वायत्त सोसाइटी के रूप में उसका पुनगर्ठन किया गया। संस्थान का प्रबंध शासी निकाय करता है जिसके सदस्य सरकार, विद्युत उपयोगिताओं, उद्योगों, शैक्षिणक संस्थाओं आदि का प्रतिनिधित्व करते हैं। सचिव विद्युत मंत्रालय, भारत सरकार शासी पिरषद् के अध्यक्ष हैं। संस्थान के मुख्य अधिशासी महानिदेशक हैं, जो शासी परिषद् के सदस्य सचिव भी हें।
सी पी आर आई वैद्युत शिक्त इंजीनियरी में अनुप्रयुक्त अनुसंधान के लिए कें के रूप में काम करने के अलावा विद्युत उपस्कर के परीक्षण और प्रमाणीकरण को संपन्न करने के लिए एक प्रधान निकाय के रूप में कायर्रत है। संस्थान स्थित मानीटरन एवं क्षेत्र निदान, ऊर्जा परीक्षण तथा वितरण प्रणाली प्रबंधन के अलावा उत्पाद अभिकल्प तथा विकास (डिजाइन एवं डेवलपमेंट) के लिए परामर्श सेवाएँ प्रदान करता है और साथ ही देश के दोनों ताप तथा जल विद्युत संयंत्रों के लिए शेष आयु निर्धारण/नवीकरण एवं आधुनीनकीकरण अध्ययन तथा आयु विस्तरण अध्ययन संपन्न करता है।
अपनी अद्यतन संरचना और सुविज्ञता के साथ सी पी आर आई ने देश के विद्युत क्षेत्र को उन्नत योजना, प्रचालन तथा विद्युत प्रणालियों के नियंत्रण के लिए पर्याप्त योगदान दिया है। आंतरिक अनुसंधान व विकास के अलावा, सी पी आर आई सुविज्ञता के विभिन्न क्षेत्रों में निर्माताओं और अन्य अभिकरणों से प्रायोजित अनुसंधान परियोजनाओं को स्वीकारता है।
अंतरराष्ट्रीय मानकों से तुल्य निष्पादन गुणतायुक्त सी पी आर आई सारे भारत में व्याप्त अपनी सात प्रयोगशालाओं में स्विचगियर, फयूजगियर, परिणामित्र, केबिल, संधारित्र जैसे विभिन्न विद्युत उपस्कर, विद्युत रोधक सामग्रियाँ और प्रणालियाँ, संचरण लाइन टावर, द्रव परावैद्युतों तथा अपारंपरिक ऊर्जा युक्तियों के निष्पादन, मूल्यांकन और प्रमाणीकरण पर विशिष्ट सेवाएँ उपलब्ध कराता है।
सीपीआरआई संचरण और वितरण प्रणालियाँ, विद्युत गुणता, ऊर्जा परीक्षा, चालक कंपन, विद्युत प्रणाली माप यंत्रण, परिणामित्र तेल पुनरवाप्ति, विद्युत प्रणाली अनुप्रयोग के लिए नई सामग्रियाँ, उच्च शक्ति, अत्युच्च वोल्टता तथा संबद्ध क्षेत्रों में सुविज्ञ परामर्श सेवाएँ उपलब्ध कराता है।
सीपीआरआई की प्रयोगशालाएँ आईएसओ/आईईसी/7025 मानकों के मुताबिक परीक्षण और अंशांकन प्रयोगशालाओं की राष्ट्रीय प्रत्यायन बोर्ड (एनएबीएल) के अंतर्गत प्रत्यायित हैं।
सीपीआरआई को यूरोप के एसटीएल (लघु परिपथ परीक्षण संपर्क) ग्रुप में प्रेक्षक का स्थान प्रदान किया गया है। साथ ही ख्यात अंतराष्ट्रीय प्रयोगशालाओं, जैसे इटली के सीईएसआई, फ्रांस के ईडीएफ और अमेरिका के ईपीआरआई के साथ संस्थान का दीर्घकालीन सहयोग स्थापित है।
बेंगलूर में स्थित प्रधान कार्यालय के साथ, विद्युत उपस्कर निर्माताओं तथा प्रयोक्ता उद्योगों की जरूरतों की पूर्ति के लिए भारत के विभिन्न भागों में संस्थान की सात अद्यतन अवसंरचनात्मक सुविधाएँ विद्यमान हैं।
हिन्दुस्तान मशीन टूल्स
हिन्दुस्तान मशीन टूल्स भारत की सार्वजनिक क्षेत्र की कंपनी है। इसकी स्थापना १९५३ में भारत सरकार द्वारा यन्त्र उपकरण निर्माण उद्योग के रूप में की थी| इस समय कंपनी घड़ी, ट्रैक्टर, मुद्रण यन्त्र समूह, धातु अभिरूपण साँचे, रूपदा संचकन (die casting) एवं प्‍लास्टिक प्रसंस्करण यन्त्र समूह आदि के विनिर्माण क्षेत्र में कार्यरत है | हिन्दुस्तान मशीन टूल्स की, देश भर में, नौ स्थानों पर विनिर्माण ईकाईयां हैं| हिन्दुस्तान मशीन टूल्स के अंतर्गत पांच अनुषंगी कंपनियां हैं, जो एक नियंत्रक कंपनी के नियंत्रण क्षेत्र में आती हैं| यह नियंत्रक कंपनी ट्रैक्टर व्यापार का भी सीधे नियंत्रण करती है|
हिन्दुस्तान मशीन टूल्स (एच.एम.टी.) की पांच अनुषंगी कंपनियां हैं|
हिन्दुस्तान मशीन टूल्स की, देश भर में, नौ स्थानों पर विनिर्माण इकाइयां हैं|